Burgemeester bied dienste vir Blitsbokke aan | Netwerk24
Drotské: Polisie bekyk hantering van misdaadtoneel
Die polisie ondersoek bewerings van nalatigheid in die hantering van die misdaadtoneel waar Naka Drotské, oud-Springbok-haker en Cheetah-afrigter, raakgeskiet is.
Dit lyk asof plaaswerkers al hoe meer die teiken van misdadigers in plaasaanvalle is, sê Henry Geldenhuys, adjunk-president van die landbou-unie TLU SA.
Chad, Cameron haal halfeind in China
Chad le Clos en Cameron van der Burg het Dinsdag in China genoeg gedoen om deur te dring tot die volgende rondes in hul onderskeie items op die oggendsessie van die eerste dag van die kortbad-Wêreldkampioenskappe.
Pote tot Bulle se Super-breier bevorder
Pote Human is as die Bulle se nuwe Superrugby-afrigter onthul.
Chad gooi gewig agter swemreeks
'Hoeveel nuwe vennote het ons wonderlike sport in 2017 of 2018 gekry?'
Moyane gekap oor hy Ramaphosa, Nugent belaster
Tom Moyane kan nie sy werk terugkry nie. Hy is boonop kwaai gekritiseer vir uitsprake tydens sy hofaansoek.
Wil jy goed geld maak? Dié poste is vir jou
As jy in Suid-Afrika ’n top-salaris wil verdien, moet jy jou probeer opwerk tot die vlak van finansiële bestuurder, en dan moet jy in Gauteng gaan werk.
Apple se iPhone kry bloedneus in Chinese hof
’n Hof in China het die verkoop van sekere iPhones in die land verbied weens Apple se beweerde skending van patentereg.
Inklusiwiteit by die US sluit my uit
Volgens die transformasiekantoor probeer die Universiteit Stellenbosch om alle studente welkom te laat voel en om die Stellenbosch-kampus te omskep in ’n omgewing waar studente van alle agtergronde tuisvoel. Hul strategie om hierdie doel te bereik is om minderheidsgroepe soos Afrikaanssprekendes onwelkom te laat voel.
Trantraal se vertaling van ‘woedende’ jeugverhaal op die rakke
Bring twee bekroonde skrywers saam, die een ’n Amerikaner in New York, die ander ’n Kapenaar. Gee hulle een boek, dieselfde boek, en jy kry ’n verbluffend aktuele verhaal, “so herkenbaar soos vanoggend se koerantopskrifte”.
Talle rolprente op fliekNET in vakansietyd
’n Gros ou en nuwe Afrikaanse flieks word vanjaar weer vir vakansievermaak op die tydelike DStv-kanaal 198 uitgesaai.
KYK: Meghan se babamagie in Givenchy
Vatso, kritici! ’n Duidelik stralende Meghan, hertogin van Sussex, het Maandag die asem weggeslaan in ’n swart fluweel Givenchy-aanrok.
Baba van 380 g neem huis byna 1 jaar later op horings
Toe haar wonderwerkbaba op 24 weke sy eerste lewenslig aanskou, het Shadei Dreyer gevrees dat hy dit nie gaan oorleef nie.
Burgemeester bied dienste vir Blitsbokke aan
Deur Marnus Kok 06 Desember 2018 17:48
As die Blitsbokke die naweek sukkel om hond haaraf te maak in die Kaapstad-sewestoernooi, moet hulle op die knoppie van Dan Plato, die stad se burgemeester, druk.
Só het Plato Donderdag by die Cullinan-hotel in Kaapstad geskerts tydens die Suid-Afrikaanse sewesspan se fotosessie.
Die Blitsbokke het ondertekende truie aan Plato, Alan Winde, die LUR vir gemeenskapsveiligheid en ’n kandidaat om Helen Zille as premier van die Wes-Kaap op te volg, en Anroux Marais, LUR vir kultuursake en sport, oorhandig.
“Ek het vir Neil Powell (afrigter van die Blitsbokke) gesê dat as hulle probleme op die veld opdoen, ek, Alan Winde en Anroux Marais daar is. Hys net die rooi vlag, dan hardloop ons op die veld om te gaan help,” sê Plato.
Hy het vinnig bygevoeg: “Dis nou maar net ’n ou grappie.”
Anroux Marais, Wes-Kaapse LUR van kultuursake en sport, Alan Winde, LUR van gemeenskapsveiligheid, en Dan Plato, burgemeester van Kaapstad, met die truie wat die Blitsbokke aan hulle oorhandig het. Foto: Gallo Images
Die burgemeester sê die naweek se toernooi is nie net ’n ekonomiese inspuiting vir Kaapstad nie, maar ook vir die Wes-Kaap.
“Die spanne kom natuurlik nie net met spelers hier aan nie, hulle bring ook gaste en ondersteuners saam met hulle. Die spanne gaan ook nie net in die hotelle tuis nie, hulle gaan ook rondbeweeg, hulle gaan goed soos ons wynkelders en restaurante besoek.
“Só word daar in die stad se ekonomie ingeploeg en dit is vir ons van kardinale belang. Die Blitsbokke moet weet die Kaapstad-metroraad en provinsie is bankvas agter hulle,” sê Plato.
Vanjaar is die vierde jaar wat die toernooi in Kaapstad aangebied word. Die Blitsbokke was die eerste jaar, in 2015 die kampioene, maar kon sedertdien nog nie weer die pyp rook nie.
Winde sê hulle het destyds baklei om Kaapstad die gasheer vir die Suid-Afrikaanse skof van die Wêreldreeks te maak.
“Dit is ongelooflik vir ons en skop eintlik met dié toernooi ons vakansieseisoen af. Ons het elke dag 55 000 mense in ons stadion, maar van Stellenbosch tot in die stad vang mense gees vir die toernooi.”
Volgens Powell is daar nie ’n beter plek as Kaapstad om te vergoed vir verlede week se gesukkel in Dubai nie.
“Ons kry net een keer per jaar die geleentheid om voor ons tuisskare te speel en ons is opgewonde om te wys waartoe ons in staat is.”
* Daar is enkele kaartjies beskikbaar vir Saterdag se aksie, terwyl Sondag s’n reeds uitverkoop is. Saterdag se eerste wedstryd begin om 10:15. Die Blitsbokke kom op die eerste dag teen Samoa (12:27), Zimbabwe (15:48) en Nieu-Seeland (19:56) te staan.
Meer oor: Sewes | Dan Plato | Blitsbokke | Kaapstad-Sewes
Blitsbok-breier hou snoeiskêr weg
Die wenner van sewes-kaartjies is ...
Blitse ‘ook nie bestand’ teen verliese
Kiwi’s ‘vrees’ Blitsbokke, sê Chris Dry
Nog ’n Pepkor-saak teen Mr. Tekkie-partye aangehoor
FOTO'S: Reusebrand bedreig Waenhuiskrans, Kassiesbaai
Geen beurtkrag Dinsdag, maar druk op netwerk hoog
Dís waarom skares nie ‘Super’ is – Skinstad